NaiveNeuron/SloPal huggingface dataset:
Janckulík, Igor, poslanec NR SR (2024-02-16):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Drobný, Stanislav, poslanec NR SR (2019-09-12):
Ďakujem za slovo. Vážený pán predsedajúci, vážené kolegyne, vážení kolegovia, je to úsmevné, až tragikomické, ak sa v jednom návrhu zákona stretne povinnosť vakcinácie detí, ktoré chcú navštevovať predškolské zariadenia, s umožnením vstupu spoločenských zvierat do priestorov určených na konzumáciu stravy. Sú choroby, ktoré môžu z jedného dieťaťa prejsť na druhé. Ale zároveň poznáme bohatý zoznam patogénov, teda chorôb, ktoré môžu prejsť zo spoločenského zvieraťa na človeka, napríklad salmonelóza, kampylobaktéria, larválna toxokaróza, rôzne parazity, ako sú napríklad škrkavky, pásomnice. Akokoľvek sa majiteľ o zviera môže výborne starať, hygienické návyky zvieraťa ostávajú zvieracie. Kvôli pachu sa ochotne vyváľa kdekoľvek a skonzumuje čokoľvek. A tak mu hrozia nákazy parazitmi a ak majiteľ nie je zodpovedný a pravidelne ho neodčervuje a neočkuje, potom takmer s istotou predstavuje hrozbu. V prípade reštaurácií je riziko nakazenia človeka patogénom rádovo vyššie, pretože mnohé z patogénov, hlavne parazity, sa do človeka dostávajú príjmom potravy a nápojov. Kvalitná veterinárna starostlivosť a podávanie potravín reflektujúcich zvýšenú rizikovosť miesta môžu riziko významne znížiť. Ale kým rodičia dieťaťa v predškolskom zariadení budú musieť splnenie očkovacích povinností vydokladovať prevádzkovateľovi, návštevníkom so zvieraťom to v daných reštauráciách zo zákona nevyplýva a dosť ťažko si viem predstaviť, ako by to účinne kontroloval majiteľ reštaurácie. Vychádzajúc z dôvodovej správy, povolenie vstupu zvierat do reštaurácií má zlepšiť podnikateľské prostredie na Slovensku. Osobne si myslím, že veľa reštaurácií sa na to nedá, lebo – obrazne povedané – jedného zákazníka by získali, ale možno dvoch stratili. Reštaurácia je reštaurácia a zverinec je zverinec. Dalo by sa to zhrnúť aj tak, že prijímame zákon, ktorý by mal akože znížiť riziko prenosu patogéna z človeka na človeka v predškolských zariadeniach, ale na druhej strane aby patogény neboli ukrátené, tak im v zmysle predloženého návrhu zákona uľahčíme v priestoroch reštaurácie možnosť prenosu zo zvieraťa na človeka. Vážení, vidíte v tom logiku? Často sa stretávam s argumentmi typu, že štát nemá čo zasahovať do prevádzkových činností privátnych spoločností a do slobôd vlastníckych práv. Osobne rovnako nesúhlasím so zásahom štátneho aparátu do podnikania. Ale keď majú zákaz fajčiari, tak logicky aj psíčkari, mačičkári a iní -čkári. Tak ako jedni, tak aj druhí môžu ohrozovať zdravie ostatných vo svojom okolí. V tomto ohľade by som poprosil rovnaký meter, kolegyne a kolegovia. V súčasnosti je in a veľmi módne legislatívne navyšovanie práv zvierat. Ak budeme v tomto smere pokračovať, onedlho dosiahneme bod, že polozamrznutý bezdomovec pred železničnou stanicou bude zvieratám tie práva živej bytosti, ktoré im boli presne takto pred rokom na pôde Národnej rady Slovenskej republiky schválené, len potichu závidieť. Ďakujem za pozornosť.
Hort, Milan, podpredseda NR SR (2011-10-18):
Pán poslanec bol posledný, ktorý sa prihlásil do rozpravy, a preto vyhlasujem všeobecnú rozpravu za skončenú. Pýtam sa pána navrhovateľa, pána podpredsedu vlády a ministra financií, či chce v záverečnom slove reagovať? Nech sa páči.
M. Číž, podpredseda NR SR: (2007-09-19):
Ale čo chcem povedať. Vážené kolegyne, kolegovia, dovoľte mi, aby som vás v mene vedenia parlamentu pozval na vernisáž výstavy o 12.30 hodine vo foyer Národnej rady. Vernisáž výstavy sa koná pri príležitosti Roku Jozefa Miloslava Hurbana. Sú tam všetci vítaní a očakávaní. Ďakujem pekne.
Janckulík, Igor, poslanec NR SR (2017-09-06):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Drdul, Dominik, poslanec NR SR (2023-06-15):
V poriadku. Ďakujem. Vážený pán predsedajúci, prosím vás, aby ste dali hlasovať o tom, že Národná rada prerokuje návrh ústavného zákona v druhom čítaní.
Paška, Pavol, predseda NR SR (2014-05-29):
Pán poslanec má námietku, budeme hlasovať o jeho námietke. (Hlasovanie.) 134 prítomných, 53 za, 79 proti, 1 sa zdržal, 1 nehlasoval. Námietku sme neprijali.
Glváč, Martin, podpredseda NR SR (2019-09-12):
Nech sa páči, pán minister.
Kollár, Boris, predseda NR SR (2022-06-22):
Ďakujem pekne pánovi poslancovi Vetrákovi. Evidujem jednu faktickú poznámku, pani poslankyňa Hajšelová, nech sa páči.
Jurinová, Erika, podpredsedníčka NR SR (2015-06-30):
Ďakujem pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Jurzyca.
Laššáková, Jana, podpredsedníčka NR SR (2014-11-08):
Pán poslanec Hlina, nech sa páči, máte slovo a pripraví sa pán poslanec Vašečka.
B. Bugár, podpredseda NR SR: (2005-05-18):
(Hlasovanie.) Prítomných je 138 poslancov, za 66, proti 9, zdržalo sa 62, nehlasoval 1. Tento návrh nedostal potrebnú väčšinu, takže nebol schválený. Nech sa páči.
Kotleba, Marian, poslanec NR SR (2018-03-23):
Ďakujem všetkým kolegom za ich poznámky, niektoré menej, niektoré viac konštruktívne. Ja naozaj netúžim po tom, aby ma teda kolegovia zo SaS-ky chválili, ale, kolegynky, ale, samozrejme, ďakujem za to. Čo sa týka pani poslankyne Petríkovej, tak to je jasné, neexistuje gender ideológia, to je vymyslená vec a všetky tie veci, ktoré vedú k deštrukcii národných štátov a k deštrukcii tej, normálneho prirodzenému rozdeleniu úloh muža a ženy v spoločnosti, to vlastne neexistuje. Snívajme ďalej, však, pani poslankyňa? A, pán poslanec Pamula, ďakujem za váš vecný príspevok. Len ma mrzí, že možno viac poslancov koalície to mohlo počúvať a sa k tomu vyjadriť, ale nielen ku mne, ale aj ku všetkým, ktorí sa vyjadrujú k programovému vyhláseniu vlády, lebo ten obrovský počet chýb, to jednoducho nie je náhoda. A keďže sa dnes nebavíme o nejakej správe, ktorú Národná rada má vziať na vedomie, ale bavíme sa o schválení programového vyhlásenia, a teda o udelení dôvery Národnej rady vláde Slovenskej republiky, tak tá diskusia mohla byť aj trošku taká obojstrannejšia, a nie len to, že opoziční poslanci si povedia svoj názor a koalícia sa tvári, že jednoducho to ignoruje, nepočúva. Potom sa naozaj nemôžu v koalícii čudovať, alebo vaši kolegovia v koalícii sa nemôžu čudovať, že niekedy sa veľmi ťažko diskutuje k veci, a to teda my hovoríme celý čas, celé volebné obdobie, že každý návrh, každú jednu iniciatívu posudzujeme podľa toho, či je, alebo nie dobrá pre ľudí, či je, alebo nie je dobrá pre Slovensko, a nie podľa toho, kto ju predkladá. Takže trošku takej sebakritiky by nezaškodilo aj v radoch vládnej koalície. Ďakujem pekne.
Viskupič, Jozef, poslanec NR SR (2014-12-11):
Chcem uviesť na pravú mieru asi dve také, skúsim tam nájsť tú faktografiu, faktické výroky. Konflikt záujmov bol v úvodzovkách, pretože na rozvodoch reálne prerába spoločnosť, prerábajú ľudia, ktorí sa do tejto situácie dostanú, ale jediný, kto na ňom zarobí, a tým začínal aj pán poslanec Gál, že teda rozvádza veľa, tak som to v úvodzovkách nazval, že rozumiem vystúpeniam z ideologických dôvodov, ale pri advokátoch by som si dal pozor. A druhý, ten konštrukt, ktorý ste vytvorili. Totižto advokát je oslovený, predpokladám, klientom na to, aby zastupoval jeho záujmy, a jeho ambíciou je rozviesť, čiže klient prichádza za advokátom s ambíciou byť rozvedený. Ak má teda naozaj hájiť jeho záujem, tak nie advokát; ale advokát koná v záujme klienta, chce rozvádzať, a to, aby sa tomuto zabránilo alebo ten proces smeruje, že sudca je ten, ktorý by mohol nájsť dôvody nerozvodu. Tento návrh je relatívne jednoduchý v zmysle toho, že jedná sa o bezdetné manželstvá a práve tam mi prichádza tá logika, že keď aj, ako hovoril pán poslanec Gál, keď aj začali žiť v domácnosti a neprišlo do toho stavu, že majú deti, a teda rozvody naozaj nie sú ťažké alebo nie je ich ťažké urobiť na Slovensku, tak umožniť odbyrokratizovať tento proces. Ja v tom teda žiadnu ideológiu nevidím a ten konflikt tam reálne je. Proste na rozvode zarába len a len advokát.
M. Sabolová, poslankyňa: (2008-04-03):
Na základe vašej odpovede na interpeláciu zo dňa 7. marca, ktorú ste mi adresovali do Národnej rady  vo veci minimálnej siete pre ústavné zariadenia, vás interpelujem, pán minister, kedy dopracujete nariadenie vlády o minimálnej sieti pre ústavnú starostlivosť aj pre zariadenia, ktoré nebudú len strategickou záležitosťou štátu, že nebudú len štátne a splnia, ale plnia aj potreby a požiadavky dostupnej ústavnej starostlivosti pre všetkých. Kto vám, pán minister, odporučí zaradiť ďalšie ústavné zariadenia do tohto nariadenia minimálnej siete? Budú to VÚC alebo Všeobecná zdravotná poisťovňa, ktorá tak striktne zrušila niektoré zdravotnícke zariadenia? Druhá moja interpelácia, pán minister Valentovič, je na vás a je na reálne kapitálové výdavky. Je vôbec reálne, pán minister, aby kapitálové výdavky boli poskytnuté aj zariadeniam, ktoré nie sú v nariadení o minimálnej sieti, teda nie sú štátne a keby aj boli kvalitné a boli by na ich prístrojové vybavenie potrebné finančné prostriedky, majú reálnu možnosť získať tieto prostriedky? Kedy očakávate ukončenie prehodnocovania žiadostí, či posudzovanie žiadostí na kapitálové výdavky, ktoré sú na rezorte zdravotníctva? Moja tretia interpelácia, pán minister zdravotníctva, pán minister Valentovič, je na koncepciu tvorby Katalógu a zoznamu zdravotných výkonov. Jeho tvorba je správny krok, ale materiál určený na pripomienkové konanie je len akýsi náčrt koncepcie, aj to len na posledných dvoch stranách a nie je samotnou koncepciou. Odborná verejnosť je tak trochu unavená, lebo ani platný nie je dopracovaný, ani nový nevyzerá na reálny výstup. Kedy môžeme očakávať niečo adresnejšie, aby sa odborná verejnosť mohla zapojiť do tvorby alebo do pripomienkového konania? Štvrtá interpelácia je na pána ministra Vážneho, pána ministra dopravy. Je na základe osobnej návštevy, osobného stretnutia s občanmi obce Obišovce z Košického kraja, okres Košice – okolie. Preto vás interpelujem, pán minister, vo veci zriadenia a výstavby zastávky pre vlaky osobnej prepravy, ktoré prechádzajú centrom tejto obce a ktorá bola už dlhodobo plánovaná vo veľmi vhodnej lokalite centra obce. V súčasnosti je v katastri obce funkčná a platná zastávka pre osobnú dopravu, ale je zriadená mimo obce v mieste nedostatočne bezpečnom nielen na vzdialenosť z centra obce, ale aj na dostupnosť cez frekventovanú komunikáciu a v noci veľmi nebezpečnú pre osamelú osobu. Niekoľkoročné prísľuby Železníc Slovenskej republiky, že bude novozriadená zastávka priamo v centre obce, kde je pre ňu vybraté ideálne miesto, dokonca je už vybavené aj stavebné povolenie, niekoľkoročné prísľuby skončili 31. marca tohto roku tým, že stavebné povolenie stratilo platnosť a tak zreálnenie prísľubu pre obyvateľov vyprchalo. Žiadam vás preto, pán minister, o preverenie veci, či Železnice Slovenskej republiky požiadali o predĺženie lehoty stavebného povolenia a či je možné v krátkom čase očakávať začatie výstavby zastávky v obci Obišovce. Určite vám budú za túto aktivitu obyvatelia obce povďační, pretože tento stav a ich problém je na pokraji záujmu už dlhé obdobie. Ďakujem pekne za odpovede a očakávam ich.
Bugár, Béla, podpredseda NR SR (2010-08-11):
Pán poslanec, môžete reagovať na rečníka, nie na predsedajúcich.
J. Valocký, poslanec: (2010-03-03):
Teraz, prosím, dajte hlasovať o bode 36 s návrhom gestorského výboru neschváliť ho.
Viskupič, Jozef, poslanec NR SR (2014-11-10):
Som zvyknutý pri prejavoch, že dokážeš, pán kolega, veci zhrnúť tak do kocky. Páčil sa mi úvod, keď si spomenul ten historický okamih, že Národná rada rokuje prvýkrát v nedeľu. Čiže máme tu ďalší kamienok do mozaiky slovenského parlamentarizmu. Páči sa mi aj ten prehľad o predražených PPP projektoch cez Plachtince, doplním, kauzu PPC, kde finančná skupina Penta mala dostať 30 mil. eur ročne počas 15-ročnej doby, po limuzínu od Malchárka na ministerstve školstva a tak ďalej a tak podobne. Myslím si však, že jednu vec sme tak mohli troška dotiahnuť do konca. A to je to, že nemuseli sme dať argument premiérovi vlády, ako keby sme boli naozaj rozdelení. A podpisy na jeho odvolanie pri aj tejto deklarácii toho, že je prečo ho odvolať, sme si mohli ušetriť. A mohli sme to naozaj podať spolu. Zároveň chcem veľmi oceniť ten moment návrhu uznesenia, kde naozaj nejde o nás, ani o SMER, keď treba oceniť statočnosť konkrétnych ľudí, ktorých je veľa. A množia sa, pretože tá korupcia naozaj funguje. A treba dať možno aj týmto signál iným ďalším statočným ľuďom, že niekedy stojí za to, sa ozvať a nenechať si skákať od mocných, vplyvných, bohatých ľudí po hlave, pretože inak sa rozkryjú korupčné mechanizmy. A vtedy naozaj môže prísť k nejakej zmene, verím, v tých Piešťanoch. A potom následne k tej zmene príde.
Čislák, Viliam, minister zdravotníctva SR (2014-11-09):
Ďakujem pekne. Bolo tu povedané, že podľa vás pán premiér nekonal rázne a hneď. Ja si práve myslím, že pán premiér konal rázne a hneď. To znamená, keď sa dozvedel o tejto kauze, tak zobral na zodpovednosť pani ministerku, ktorá odstúpila. Mne je to osobne ľudsky ľúto, samozrejme, ale zobrala zodpovednosť na seba. A ja to považujem za vysokú politickú kultúru. Samozrejme, tu boli spomínané veci, aká sú vzťahy ministerstva zdravotníctva ohľadom NO-čky. Ja si práve myslím, že tí ľudia, ktorí tam boli nominovaní, sú podriadení nám a práve preto boli odvolaní, To je jedna vec. Čo sa týka tejto novej nominácie, tu už bolo povedané, že kto bol nominovaný, ste spomínali, že to boli členovia alebo nominanti strany SMER. Ja osobne som tam menoval štyroch členov do správnej rady. Sú to zamestnanci a profesionáli ministerstva zdravotníctva. Takže ja neviem, v akej strane sú alebo nie sú. To je jedna vec. Ďalšia vec je, bolo tu spomenuté, že je 68 % tendrov v rámci zdravotníctva, že je tam iba jeden uchádzač. No v zdravotníctve sú určité špecifické situácie oproti ostatným rezortom, pretože sú situácie, keď určité prístroje alebo určitý produkt niekedy vyrába jedna firma alebo dve firmy. To znamená, ja to môžem podložiť aj dôkazmi to, že keď vlastne je ten jeden uchádzač alebo tí dvaja uchádzači, že je to namieste, ale aby sme sa vystavili takémuto riziku, aby to verejné obstarávanie bolo transparentné, tak ministerstvo zdravotníctva dalo príkaz našim nemocniciam, ktoré sú pod našou gesciou, že ak jeden uchádzač tu je, tak majú zrušiť verejné obstarávanie. Čo sa týka schránkových firiem, momentálne mám takú informáciu, ak je nejaká firma, ktorá je hocikde vo svete a, samozrejme, má svoju adresu, má svoju legitímnu adresu, neviem o tom, že by sme ju momentálne mohli vylúčiť v rámci verejného... (Prerušenie vystúpenia časomerom.)
Choma, Igor, poslanec NR SR (2013-09-17):
Výbor pre verejnú správu bude zasadať o 12.00 hodine v miestnosti výboru. Ďakujem.
Glváč, Martin, podpredseda NR SR (2017-09-08):
S faktickou poznámkou pán poslanec Podmanický. Ukončujem možnosť hlásiť sa. Nech sa páči.
Pročko, Jozef, poslanec NR SR (2020-03-25):
Pán poslanec Kuffa, prosím vás pekne, ja som nechcel hovoriť, ale keď ste pred chvíľou pána poslanca Kazdu dali dole, tak toto vaše vystúpenie bolo presne o tom istom. Ja neviem, o čom bolo. Hovorili ste dlho a vy, pán poslanec, ste na prvej schôdzi dali hlasovať o tom, aby sme tu neboli dlho, pretože tu sedíme v jednej miestnosti. Vy sa tu stále hlásite, ale ja som z vášho vystúpenia ešte nikdy nepočul niečo konkrétne. Takže keď, viete, hovoríte o tom, že máme tu sedieť krátko a potom ako farizej tam sedíte a rozprávate takto dlho. A popritom ešte hovoríte o pýche a pána poslanca Kazdu ste takýmto spôsobom, nováčika, zhodili. Viete, nie všetci majú tú energiu vystupovať. Hovoríte o pýche, teraz ste predviedli to, čo negujete. Ďakujem. (Potlesk.)
P. Hrušovský, podpredseda NR SR: (2002-07-10):
D. Kovačič, poslanec: Neprijal uznesenie.
Zmajkovičová, Renáta, podpredsedníčka NR SR (2013-04-30):
Pán poslanec Novotný.
Figeľ, Ján, podpredseda NR SR (2013-03-27):
Ďakujem pekne. Pán predseda, vzhľadom na jednej strane na pozitívnu včerajšiu atmosféru pri rokovaní podvečer o viacerých návrhoch zákonov a medzi nimi aj o tom, ktorý som predkladal ja ako tlač 415, by som chcel stiahnuť tento návrh teraz s cieľom hlasovať o ňom na najbližšej ďalšej schôdzi Národnej rady. Takže tlač 415 sťahujem.
Baláž, Radovan, poslanec NR SR (2017-12-06):
Ďakujem pekne za slovo. Ako určený spravodajca teda určujem termín hlasovania o tomto bode na zajtra na 17.00 hodinu. Ďakujem.
Jurinová, Erika, podpredsedníčka NR SR (2014-12-11):
Ďakujem, pán poslanec. Prerušujem rokovanie. Prerušujem zároveň aj rozpravu pri tomto bode a budeme pokračovať hlasovaním o jedenástej hodine. (Prestávka). (Po prestávke.)
Bugár, Béla, podpredseda NR SR (2018-05-24):
Pán poslanec Paška.
I. Pásztor, poslanec: (2005-02-08):
Predseda Národnej rady Slovenskej republiky svojím rozhodnutím č. 964 z 19. októbra 2004 pridelil predmetný návrh na prerokovanie týmto výborom: Ústavnoprávnemu výboru Národnej rady Slovenskej republiky, Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Všetky výbory Národnej rady Slovenskej republiky, ktorý predmetný materiál prerokovali, odporúčajú Národnej rade Slovenskej republiky podľa čl. 86 písm. d) Ústavy Slovenskej republiky 1. vysloviť súhlas s Rozhodnutím predstaviteľov vlád členských štátov, stretávajúcich sa v rámci Rady, vo veci privilégií a imunít udelených pre Európsku obrannú agentúru a jej pracovníkov, 2. rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady Slovenskej republiky schválil návrh na uznesenie Národnej rady Slovenskej republiky, ktorý je prílohou tejto správy. Prosím, pán predsedajúci, aby ste otvorili rozpravu k tomuto materiálu.
Šeliga, Juraj, podpredseda NR SR (2020-04-01):
Ďakujem. Pán poslanec Ferenčák.
Blanár, Juraj, podpredseda NR SR (2021-01-12):
Poprosím vás, pán poslanec, reagujte na predrečníka. (Reakcie z pléna.) Kľud, páni poslanci, upozornil som pána poslanca. Nech sa páči.
Ďuriš Nicholsonová, Lucia, podpredsedníčka NR SR (2018-06-15):
Opatrne s tými tabuľkami!
Ďuriš Nicholsonová, Lucia, podpredsedníčka NR SR (2017-12-12):
Kolegyne, kolegovia , ďalším bodom programu je prvé čítanie o návrhu poslancov Martina Klusa, Milana Laurenčíka, Juraja Drobu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh zákona je pod tlačou 783. Návrh na jeho pridelenie na prerokovanie výborom je v rozhodnutí pod číslom 807. Dávam teraz slovo poslancovi Martinovi Klusovi (reakcia z pléna), tak došlo k zmene, pánovi poslancovi Milanovi Laurenčíkovi, aby predmetný návrh ústavného zákona uviedol, nech sa páči. (Rokovanie o návrhu poslancov Národnej rady Slovenskej republiky Martina Klusa, Milana Laurenčíka a Juraja Drobu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 783.)
Kollár, Boris, poslanec NR SR (2016-10-27):
Ďakujem pekne. Pán kolega, o čom to tu motáte? Kto tu zavádza nosenie židovských hviezd? Už keď sme pritom, moja rodina ju nosila. A dodnes ju mám odloženú. Žltá hviezda plechová, obalená látkou, vzadu ledabolo prichytená a pricínovaná zicherka. Nebojte sa, ja viem, čo bol holokaust a nikdy nedopustím, aby sa toto opakovalo, pokiaľ to bude v mojich silách. A ešte ďalšia vec. Prečo si myslíte, že týmto zákonom my sa ideme odovzdať Rusku? My sa možno týmto zákon ideme odovzdať Izraelu alebo Amerike, oni majú rovnaké zákony. Takže ja by som týmto zákonom sa rád odovzdal Amerike. Podľa vášho myslenia, áno? Týmto pádom. Ja si myslím, že by sme mali byť hrdí a svojbytní. V prvom rade hrdí na seba, na našu štátnosť, na náš národ, na náš znak a nie furt tunak strašiť Rusmi, Američanmi, Židmi a neviem, kým všetkým. A ďalšia vec, my sa netajíme tým, že sme vychádzali z toho lobingu, že sme rozmýšľali, že či použijeme Hrušovského alebo Lipšicov návrh. Nakoniec sme vychádzali z Lipšicovho. Vy sa tu hráte na detektíva Orieška, ako keby ste tým objavili Ameriku. My sa k tomuto priznávame, pán kolega. Ďakujem.
Bugár, Béla, podpredseda NR SR (2011-07-12):
Áno, ďakujeme pekne. Takže, nech sa páči, hlasujte. (Hlasovanie.) Prítomných 142, za 77, proti 58, zdržali sa 3, 4 nehlasovali. Konštatujem, že tento návrh pani poslankyne Kiššovej bol schválený. Pán spravodajca?
Pellegrini, Peter, predseda NR SR (2014-12-02):
Dobré ráno, vážené panie poslankyne, vážení páni poslanci, otváram piaty rokovací deň 44. schôdze Národnej rady Slovenskej republiky. O ospravedlnenie neúčasti na dnešnom rokovaní 44. schôdze požiadali poslanci Miroslav Beblavý, Béla Bugár, Mikuláš Dzurinda, Mária Ritomská, László Sólymos, Viera Šedivcová. Na zahraničnej pracovnej ceste sú poslanci Ľuboš Blaha, Štefan Gašparovič, Jozef Viskupič a Juraj Droba. Podľa schváleného programu pristúpime k druhému čítaniu o vládnom návrhu zákona o štátnom rozpočte na rok 2015 . Vládny návrh zákona je uverejnený ako tlač 1170 a je súčasťou návrhu rozpočtu verejnej správy na roky 2015 až 2017. Spoločná správa výborov schválená gestorským výborom má tlač 1170a. Stanovisko Najvyššieho kontrolného úradu Slovenskej republiky k návrhu štátneho rozpočtu na rok 2015 máte pod tlačou 1271. Z poverenia vlády Slovenskej republiky vládny návrh zákona odôvodní podpredseda vlády a minister financií Slovenskej republiky Peter Kažimír. Prosím, pán minister, aby ste sa ujali slova a uviedli návrh štátneho rozpočtu.
Štefunko, Ivan, poslanec NR SR (2024-06-27):
Ďakujem veľmi pekne, Lucia, za tento príspevok. Priznám sa, že ma nechal smutným a ešte smutnejším, že v akej dobe žijeme. Len taká malá historická perspektíva, na Slovensku alebo Československo zbavovalo za bývalého režimu komunistického štátneho občianstva ľudí, ktorí chceli ujsť za slobodou. Momentálne my zbavujeme štátneho občianstva ľudí, častokrát takých ľudí, ktorí išli študovať do zahraničia, ktorí sa naučili nejaké zručnosti. V zásade si vybrali školu mimo Slovenska, čo je škoda, ale mohli sa vrátiť na Slovensko a priniesť nové svoje zručnosti a vedomosti a tak ďalej. A Slovensko každoročne stráca občanov z hľadiska demografického, to znamená, že sa rodí menej ľudí, ako zomiera, a zároveň ešte my vyháňame kvalitných občanov a občianky za to, že proste prejavili svoju, nazveme, svoje sebaurčenie z hľadiska proste lásky a povedzme osobného života. Myslím si, že z ekonomického hľadiska je to extrémne nebezpečné. Každý mesiac sa tu bavíme o tom, ako treba zvyšovať dôchodky práve preto, lebo demograficky to nebudeme vedieť ako kebyže pokryť, a zároveň vyháňame vlastných občanov, ktorí chcú občianstvo. Lebo to nie sú žiadni proste odľudi, ktorí sa, ktorí sa hanbia za Slovensko. Oni chcú to občianstvo! Oni chcú byť príslušní ku našej krajine, ktorej vlajky tu všade vidíme. A my ich vyháňame za to, že našli lásku ináč? To ideme vyháňať všetkých tých, čo majú frajerky a čo majú rôzne iné ako kebyže nemanželské vzťahy? Ďakujem.
B. Bugár, podpredseda NR SR: (2004-02-04):
(Hlasovanie.) Prítomných 131, za 60, proti 17, zdržalo sa 49 poslancov, 5 nehlasovali. Neschválili sme. B. Opaterný, poslanec: Teraz poprosím hlasovať o bode 9...
Grendel, Gábor, podpredseda NR SR (2022-06-15):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce okrem pani navrhovateľky niekto prihlásiť do rozpravy ústne. Nikto. Končím možnosť prihlásiť sa do rozpravy. Nech sa páči, pani poslankyňa Zemanová.
Grausová, Natália, poslankyňa NR SR (2017-05-10):
Dobre, v poriadku, takže ďakujem.
Bugár, Béla, podpredseda NR SR (2020-02-25):
Ďalej v rozprave vystúpi pani poslankyňa Shahzad.
Petrák, Ľubomír, poslanec NR SR (2016-06-15):
Ďakujem pekne za všetky faktické poznámky. Budem reagovať najskôr na pána kolegu Žarnaya. Nevidím vo svojom vystúpení ľudí, som technokrat. Ak by som bol čistý technokrat a nevidel vo svojom vystúpení ľudí, tak by som nehovoril o tom, že paušálne zvyšovanie všetkým nie je cestou. Ja tam chcem práve vidieť toho konkrétneho človeka, či robí svoju prácu alebo nerobí svoju prácu. Keď robí svoju prácu a druhý sa popri ňom vezie, nech ten, ktorý robí, má zaplatené viacej, a ten, ktorý sa vezie, nech má zaplatené menej. To nie je absolútne pravda, čo ste povedali. Nech mi pošlú všetci učitelia svoje výplatné pásky. Pán Žarnay, nie som naivný a uvedomujem si, že z viac ako 80-tisíc slovenských učiteľov je viac ako 50 % pod priemerným platom, pri národnom hospodárstve je, myslím, 66 % zamestnancov v národnom hospodárstve pod priemerným platom, ktorý je uvádzaný. Áno, je to pravda, ale ak urobíte makročíslo za školu a škola nie je jednotka tisícov učiteľov, to sú desiatky, možno stovky učiteľov pri veľkých školách, tak tam už viete povedať, ak škola vykazuje plat priemerný na úrovni 1 200 eur a väčšina učiteľov má 700 euro, tak potom sa pýtam, kde tie peniaze sú. Tak ako sa vy pýtate, prečo tí učitelia nemajú tie platy, tak sa ich, tak sa to pýtam aj ja. Tak poďme hľadať, kde tie peniaze sa nejakým spôsobom skrývajú, keď sú vykazované vo výkazníctve, v účtovníctve, že tým ľuďom išli. Poďme ich spoločne hľadať, je to otázka, ktorú dávam aj ja a nič viac a nič menej nechcem. Pán kolega Simon, sifóny. Ako je to populizmus, vy ste boli ministrom a viete, že pri miliardových tendroch, ktoré nespravujete... (Prerušenie vystúpenia časomerom.)
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 140 prítomných, 13 za, 16 proti, 111 sa zdržalo. Tento návrh sme neschválili.
Blaha, Ľuboš, poslanec NR SR (2012-05-15):
Ďakujem pekne. Chcel by som sa poďakovať pani poslankyni Tomanovej za jej príhovor a najmä za zmienku o sociálnom zmieri, o dokumente Európa 2020, ako aj o konkrétnych opatreniach a argumentoch, ktoré vychádzajú z programového vyhlásenia vlády. Doplnil by som len všeobecný pohľad. Existujú vo všeobecnosti tri základné modely sociálneho štátu, sociálnej politiky, kontinentálny (bismarckovský), po druhé, škandinávsky (sociálnodemokratický), po tretie anglosaský (liberálny alebo tiež beveridgeovský). Z programového vyhlásenia vlády je zrejmé, že vláda sa pokúša vybrať to najlepšie z každého z týchto modelov a aplikovať to na podmienky Slovenskej republiky. Vyberáme z toho kontinentálneho dôraz na udržateľnosť systému sociálneho postenia a dôchodkového systému, z toho škandinávskeho dôraz na solidaritu, sociálny dialóg a znižovanie nerovnosti a z toho anglosaského dôraz na zamestnanosť, boj s chudobou a vytváranie dostatočnej záchrannej siete pre občanov. Čo je najdôležitejšie. Tým základným motívom programového vyhlásenia vlády je európsky sociálny model. A teda dôraz je na hodnoty solidarity, pozitívnej slobody a spoločenskej rovnosti. A tu je ten základný kontrast, kým naša vláda sa snaží o moderný európsky program, tá bývalá sa snažila, žiaľ, o stredoveký program, ktorý nikam neviedol. Ďakujem. (Potlesk.)
Bugár, Béla, podpredseda NR SR (2018-12-04):
Prezentujme sa a hlasujme o skrátení lehoty. (Hlasovanie.) Prítomných 144, za 77, proti 43, zdržalo sa 24 poslancov. Lehotu sme skrátili. Nech sa páči.
Blanár, Juraj, podpredseda NR SR (2023-05-18):
Ďakujeme veľmi pekne. Vážený pán predseda vlády, teraz vás poprosím, aby ste v limite pätnástich minút odpovedali na otázky adresované na vás. Ako prvá otázka je od pána poslanca Miloša Svrčeka a znie: „Vážený pán premiér, ako chce vláda stabilizovať ceny potravín? Podporujete odvodové úľavy pre potravinárov? Podporujete cenové stropy pre vybrané potraviny? Využijete právomoc ministra financií regulovať ceny? Aké ďalšie opatrenia na stabilizáciu cien potravín prijme vaša vláda do 1. júla tohto roku?“ Nech sa páči, v limite piatich minút môžete odpovedať.
Valocký, Jozef, poslanec NR SR (2016-10-19):
Pán predsedajúci, v rozprave k návrhu zákona som vystúpil ja, podal som pozmeňujúci návr...; v rozprave podal pozmeňujúci návrh, pardon, pán poslanec Zelník, ja som podal tiež jeden pozmeňujúci návrh. Prosím, aby ste dali..., musíme hlasovať o tom, pretože predložené pozmeňovacie návrhy boli predložené dnes v rozprave, dajte najskôr hlasovať o skrátení lehoty v zmysle § 83 zákona o rokovacom poriadku.
I. Federič, poslanec: (2004-09-28):
Podľa platných hlasovacích lístkov overovatelia zistili, že za kandidáta Mariána Ševčíka hlasovalo za 49 poslancov, proti 27 poslancov, zdržalo sa hlasovania 20 poslancov. Na schválenie návrhu na voľbu kandidáta na vymenovanie za sudcu Ústavného súdu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní o návrhu na voľbu kandidáta na vymenovanie za sudcu Ústavného súdu Slovenskej republiky nebol zvolený kandidát Marián Ševčík.
M. Kondrót, poslanec: (2005-10-25):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky a medzinárodnými zmluvami, ktorými je Slovenská republika viazaná a vplyv na verejné financie. Navrhovaná úprava nebude mať dopad na verejné financie ani vplyv na zamestnanosť, ani na životné prostredie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Problematika návrhu právneho predpisu je upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 30. septembra 2005 č. 1336 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárstvo, privatizáciu a podnikanie. Za gestorský výbor budem navrhovať Výbor Národnej rady pre hospodárstvo, privatizáciu a podnikanie. Ďalej odporúčam, aby výbory predmetný návrh zákona prerokovali v prvom čítaní vo výboroch do 30 dní a v gestorskom výbore do 31 dní. Pán predsedajúci, otvorte, prosím, všeobecnú rozpravu.
Kvorka, Ján, poslanec NR SR (2019-11-27):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Číž, Miroslav, podpredseda NR SR (2015-03-11):
Ďakujem, pán poslanec. Na vaše vystúpenie s faktickou poznámkou pán poslanec Fronc. Pokiaľ je to všetko, uzatváram možnosť ďalších faktických poznámok. Slovo má pán poslanec Fronc.
Pellegrini, Peter, predseda NR SR (2015-04-24):
Pán poslanec Muňko.
Dostál, Ondrej, poslanec NR SR (2020-06-10):
Pán poslanec Urban, no ja by som rád zdôraznil, že okrem pripomínania si obetí komunistického režimu je dôležité pripomínať si aj obete fašistického režimu a zločiny fašistického režimu a ľudí, ktorí sa postavili fašistickému režimu, tak neviem, ako to máte momentálne vo vašej, vo vašej strane, ale nemám zo strany, ktorej ste poslancom, dojem, že by si rovnako uvedomovala zločinnosť komunistického a fašistického režimu, čo je teda dôležité z hľadiska toho, ako je zadefinované poslanie a úlohy ústavu, Ústavu pamäti národa. No a tvrdiť, že dnešným režimom alebo dnešným systémom, alebo dnešnou politikou sa raz bude zaoberať Ústav pamäti národa, mi príde teda dosť mimo realitu, lebo ja som bol väčšinu času ponovembrového vývoja kriticky naladený voči, voči vládnym garnitúram, ktoré tu fungovali aj v predchádzajúcom volebnom období, napríklad, ale teda nemyslím si, že by sme to mohli porovnávať so zločinmi komunistického alebo fašistického režimu. Môžeme mať na to kritický názor, môžeme sa snažiť tie zlé veci zmeniť, je treba, treba o nich hovoriť, ale nerozlišovanie medzi slobodnou spoločnosťou, čo ako nedokonalou, čo ako s mnohými chybami a neslobodnými spoločnosťami, neslobodným systémom, ktorý tu fungoval vo fašistickej verzii za II. svetovej vojny vo vami obdivovanom Slovenskom štáte, alebo potom 40 rokov komunizmu, nezodpovedá realite.
Hrnčiar, Andrej, podpredseda NR SR (2018-10-18):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Federičovi.
Blanár, Juraj, podpredseda NR SR (2021-09-30):
Pán poslanec Marek Šefčík.
Figeľ, Ján, podpredseda NR SR (2014-06-10):
Nech sa páči, Ján Mičovský.
Grendel, Gábor, podpredseda NR SR (2022-06-16):
Pán poslanec Stanislav Mizík.
Kollár, Boris, predseda NR SR (2022-10-05):
Prosím, prezentujme sa a hlasujeme. Ospravedlňujem sa. Otváram rozpravu v treťom čítaní . Hlási sa niekto do rozpravy ústne? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Baláž, Radovan, poslanec NR SR (2018-02-09):
Ďakujem pekne za slovo. Pán kolega Krajniak, musím oceniť, že naozaj ste sa pripravili na tú dnešnú schôdzu, hodne ste využívali ten Google, ktorý vám poskytol nejaké informácie. Viem sa s vami stotožniť s tým, že naozaj armáda je dlhodobo podfinancovaná a práve pán minister obrany ako bývalý vojak vie, čo v tej armáde chýba, a preto zásadným spôsobom sa zasadzuje o to, aby ten rozpočet bol navýšený. Značnú časť vášho prejavu ste venovali práve tým bojovým obrneným vozidlám 8 x 8. No síce niekoľkokrát ste to zdôraznili, že nie ste obchodný zástupca, ale mne to pripadalo, že ste obchodným zástupcom tej konkrétnej značky, ktorú preferujete, a snažili ste sa hodnotiť niečo, čo existuje. Už tu pán kolega Zelník spomenul, že to, čo bolo vám predstavené začiatkom decembra, je prototyp. Čiže Slovensko je vo fáze vývoja niečoho, čo možno v budúcnosti budeme vyrábať, ak to prejde všetkými potrebnými skúškami. Špecifikácie na to vozidlo nebolo dané ministerstvom obrany, ale ozbrojenými silami, ktoré zadefinovali, čo potrebujú, čo konkrétne pre svoju armádu chcú tak, aby to bolo na Slovensku využiteľné, pretože je veľmi naivné si myslieť, že budeme niekde bojovať v Afganistane alebo niekde. Potrebujeme vozidlá, ktoré ochránia Slovensko. A jedna z tých zásadných podmienok, ktoré si dalo ministerstvo, obrana, Ozbrojené sily Slovenskej republiky, bolo to, aby to vozidlo bolo schopné plávať. Keby Boxer chcel prebrodiť Dunaj, tak klesne na dno a sme skončili. To, čo ste spomínali, tie ďalšie špecifikácie a to, že nie je dostatok peňazí na náboje alebo niečo, práve pán minister sa snaží tou stratégiou, ktorú prijal, a vypracovanie dlhodobého plánu, ktoré nikto nikdy doteraz nevypracoval na ministerstve obrany, zasadiť o to, aby sme vedeli, kam chceme tú našu armádu do budúcna posunúť.
Jurinová, Erika, podpredsedníčka NR SR (2014-09-09):
S faktickou poznámkou pán poslanec Madej.
Klus, Martin, poslanec NR SR (2019-09-19):
Ďakujem. Ja len veľmi stručne. Ako jeden so spolupredkladateľov chcem oceniť aj (zaznievanie gongu) ekologický aspekt celej tejto záležitosti, tak ako bol zdôraznený. Skutočne tie značky sú istým spôsobom aj záťažou pre životné prostredie. Takže okrem ušetrených verejných prostriedkov aj toto je jedna z vecí, ktorú by sme mali zvážiť pri hlasovaní o tomto návrhu zákona. A nedá mi nespomenúť ešte jednu maličkosť. Takéto značky by totiž už neidentifikovali, odkiaľ motorista pochádza, hoci aj toto je častokrát celkom klamlivý údaj, keďže mnohé autá sú služobné autá a človek reálne fyzicky žije v inom okrese. Ale máme na Slovensku, bohužiaľ, aj také smutné skúsenosti, že sa značky určitých okresov stávajú predmetom vulgárnych rôznych nadávok alebo prípadne sa stávajú predmetom aj poškodzovania, obzvlášť na futbalových zápasoch by o tom niektorí vedeli porozprávať alebo pri ochote a neochote odťahovať v niektorých mestách niektoré konkrétne typy áut. Takže aj takáto maličkosť môže byť nápomocná možno z hľadiska tak trošku aj psychologického.
Mihál, Jozef, poslanec NR SR (2012-06-22):
Pán podpredseda vlády a minister zahraničných vecí, prepáčte, ale považujem vaše vysvetlenie a vaše vystúpenie za nedostatočné a zľahčujúce prácu, alebo znevažujúce prácu nás, poslancov Národnej rady, ktorí si veľmi dobre uvedomujeme, akú zodpovednosť nesieme pri hlasovaní, ktoré nás čaká o niekoľko minút. Veľmi dobre si uvedomujeme, čo stisnutím gombíka za alebo proti spôsobíme Slovensku. Veľmi dobre si uvedomujeme, že o chvíľu vaša vláda predloží do tohto parlamentu zákony, šialené zákony, ktoré poškodia sporiteľov v druhom pilieri, zavedú odvody študentom, dôchodcom a tieto peniaze pôjdu nie tým, ktorí to potrebujú, ale kamsi do eurovalu, kamsi do Španielska, do Grécka a, bohvie, kde ešte, všade ešte, nekontrolovateľným spôsobom, úplne chaotickým. A som rád že pán nemecký prezident má možno viac rozumu a viac zodpovednosti ako osemdesiat tri poslancov vládneho SMER-u, ktorí tu sedia.
Šeliga, Juraj, podpredseda NR SR (2021-02-25):
Ďakujem aj ja. Pán poslanec Suja, nech sa páči.
B. Bugár, podpredseda NR SR: (2004-03-10):
(Hlasovanie.) Prítomných 125 poslancov, za návrh 29, proti 53, zdržalo sa 43 poslancov. Konštatujem, že body 5 a 6 zo spoločnej správy sme neschválili. V. Horák, poslanec: Áno, ďakujem. Ďalšie pozmeňujúce návrhy nemáme, preto prosím, aby ste dali hlasovať o posunutí zákona do tretieho čítania.
Hrnčiar, Andrej, podpredseda NR SR (2016-12-01):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Macháčková.
P. Paška, predseda NR SR: (2007-09-04):
Pani poslankyňa Cibulková, nech sa páči, máte slovo.
P. Hrušovský, podpredseda NR SR: (2002-04-05):
(Hlasovanie.) 107 prítomných, 56 za návrh, 31 proti, 16 sa zdržalo, 4 nehlasovali. Konštatujem, že návrh sme schválili. Panie poslankyne, páni poslanci, dovoľte, aby som v mene poslaneckých klubov KDH, SDK, SMK, SDĽ a SOP navrhol doplniť program 57. schôdze Národnej rady Slovenskej republiky o ďalší bod programu, prerokovanie vráteného návrhu zákona prezidentom Slovenskej republiky o Súdnej rade a o zmene a doplnení niektorých zákonov, ktorý bol včera prostredníctvom prezidentskej kancelárie doručený Národnej rade na opätovné prerokovanie. Ďalej navrhujem, aby bol stanovený termín prerokovania vráteného návrhu zákona ako druhý bod programu 57. schôdze budúci týždeň vo štvrtok. Prosím, prezentujme sa a hlasujme. (Hlasovanie.) 83 prítomných, 79 za návrh, 1 proti, 2 sa zdržali, 1 nehlasoval. Konštatujem, že návrh sme schválili. Panie poslankyne, páni poslanci, chcem vás informovať a chcem vám odporučiť ďalší priebeh rokovania 57. schôdze tak, že by sme teraz pokračovali ďalšími bodmi programu v poradí, ako sú uvedené v schválenom programe. O 12.00 hodine by sme hlasovali o prerokovaných bodoch do tejto hodiny a pokračovali by sme v rokovaní do 14.00 hodiny dnes. V utorok budeme pokračovať aj vzhľadom na to, že bol pánom prezidentom vrátený návrh zákona, aj z dôvodu potreby rokovať ešte v niektorých výboroch a využiť utorok dopoludnia na rokovanie výborov, v utorok o 13.00 hodine. Takýto navrhujem ďalší priebeh pokračovania rokovania 57. schôdze Národnej rady. Je všeobecný súhlas? Pán poslanec Cabaj.
Fico, Robert, poslanec NR SR (2020-02-21):
Nie, nie, ďakujem, to je omyl. Ďakujem.
Laššáková, Ľubica, poslankyňa NR SR (2021-10-21):
Ďakujem veľmi pekne za slovo, pán predseda. Ja ako Banskobystričanka, človek, ktorý roky rokúce žije v Banskobystrickom kraji neďaleko Banskej Štiavnice, plne podporujem iniciatívu kolegu Richarda Takáča. Podporujem Banskoštiavničanov v tejto snahe udržať si generálne riaditeľstvo SVP vo svojom meste. Podporujem aj pani primátorku. Je to problém, ktorý buble už niekoľko rokov a my ho dobre poznáme. V strane HLAS – SD plne podporíme tento návrh aj preto, že si uvedomujeme, že Banská Štiavnica nevyžije len z titulu mesto svetového kultúrneho dedičstva UNESCO, ale potrebuje aj zamestnanosť a ak presťahujeme generálne riaditeľstvo SVP do Bratislavy s dvojpercentnou nezamestnanosťou, Banskej Štiavnici tým veľmi ublížime. Takže plne podporujeme návrh Richarda Takáča.
Kondrót, Maroš, poslanec NR SR (2014-06-25):
Vážený pán predseda, ďakujem pekne. Myslím, že dvakrát sme vyšli pani poslankyni Mezenskej v ústrety. Ja si nemyslím, aby sme vyšli tretí raz v ústrety. V rozprave vystúpila pani poslankyňa Mezenská, ktorá navrhla návrh na stiahnutie, ktorý neni. Ja som jej to vysvetlil. Takže dajte, prosím, hlasovať o pozmeňujúcich návrhoch zo spoločnej správy nasledovne: o bodoch 1 až 3 s odporúčaním gestorského výboru schváliť. (Ruch v sále a reakcia z pléna.)
K. Tóthová, poslankyňa: (2002-04-09):
Ďalej chcem zopakovať, že ja skutočne som toho názoru, že tento zákon nemôže zamedziť, aby nejako tá pomoc nešla. Ale organizácie, ktoré to robia, dá na hranu zákona, a to je ich pozitívum, a zároveň hovorí o ich zrušení. A tuto je zase pozitívum zákona. Tak aby moje faktické poznámky, akosi presne som si mohla upresniť. Myslím si, že v prípade, ak zrušenie zo zákona nie je rešpektované, potom podľa zákona, § 2 príslušný subjekt urobí kroky na rozpustenie. Čiže, pán poslanec Tatár, tu opätovne nie je v zákone protichodnosť a nelogickosť. Čiže neviem, (Zaznel zvuk časomiery.) kto vám robil to vystúpenie, ale právne... M. Andel, podpredseda NR SR: Ďakujem. Slovo má pani poslankyňa Podhradská. M. Podhradská, poslankyňa: Ďakujem za slovo, pán podpredseda. Ja by som osobne chcela poďakovať KDH za to, že predložili tento návrh do parlamentu, lebo som mala možnosť byť svedkom jednej nevídanej zmeny názoru, ktorú nám tu predviedol pán poslanec Tatár. Keď si spomeniem na február 2002, keď sa tu hovorilo prvý raz o zákone o Maďaroch žijúcich v susedných krajinách, tak mal na tento zákon úplne iný názor. Obhajoval, on aj jeho stranícki súputníci tento zákon, že je v poriadku, že nikoho nediskriminuje, že sa nevzťahuje na územie Slovenskej republiky a čudovali sa, prečo Národná rada vôbec o tomto zákone diskutuje. Takže je to naozaj nevídaná zmena, pán poslanec. Rovnako ste sklamali moje očakávanie v tom, ja som dúfala, že zareagujete na to, ako pán poslanec Palko vo svojich úvodných slovách hovoril, že napríklad uplatňovanie tohto zákona tým, že naši občania poskytujú svoje osobné údaje orgánom cudzieho štátu, je neprípustné a aj preto je teraz v parlamente tento návrh. Očakávala som, že na to zareagujete s rovnakým nadšením, respektíve s takou vervou, ako ste zareagovali vtedy, keď občania boli nútení, aby podávali nejaké vyhlásenia v súvislosti s odvozom smetí a odvozom odpadu. Vtedy ste vo všetkých slovenských televíziách, či už súkromných, alebo verejno-právnych, vystupovali s tým, že ste sa rozhorčovali, aké je to neprípustné, aby sa rodné čísla uvádzali na týchto formulároch o vynášaní odpadu. A zrazu vám neprekáža, keď sa to robí v súvislosti s prihláškami o preukaz zahraničného Maďara. Takže ste ma trochu sklamali, pán poslanec. M. Andel, podpredseda NR SR: Pán poslanec Budaj.
Kamenický, Ladislav, poslanec NR SR (2018-12-06):
Taktiež chcem pozvať kolegov z výboru pre financie a rozpočet, o trinástej výbor. Ďakujem pekne.
Mezenská, Helena, poslankyňa NR SR (2013-02-07):
Tak ja si, podobne ako vy, pán poslanec Kaník, myslím, že z Gorily, tak ako aj dnešná rozprava naznačila, sa stáva čoraz viac väčšia fraška. A na rozdiel od vás si nemyslím, že ak budeme vyšetrovať viac, tak sa dočkáme nejakého žiaduceho hmatateľného efektu. Ja v celom tom vyšetrovaní, ako som si to vypočula a ako to vnímam od začiatku, ako sa proces Gorily spustil, vidím iný technický nedostatok. A ten spočíva v tom, že vyšetrovanie vedú tí, ktorí sú sami podozriví.
Jurinová, Erika, podpredsedníčka NR SR (2013-03-13):
Ďakujem pekne. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jaroslavovi Demianovi.
Laurenčík, Milan, podpredseda NR SR (2021-11-30):
Faktickú poznámku má aj pán poslanec Miroslav Urban, nech sa páči.
Šeliga, Juraj, podpredseda NR SR (2020-06-03):
No a teraz, nie je tu pán poslanec Suja. (Hovorené súbežne s rečníkom.)
Kollár, Boris, predseda NR SR (2022-09-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem pekne. Chce sa vyjadriť k rozprave spravodajca? Nie, ďakujem. Prerušujem rokovanie o tomto bode programu. Nasleduje, nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1110, návrh na jeho pridelenie na prerokovanie výborom je v rozhodnutí č. 1156. Prosím ministra zdravotníctva Slovenskej republiky pána Vladimíra Lengvarského, aby vládny návrh zákona uviedol. Nech sa páči, pán minister, máte slovo.